|  |  |
| --- | --- |
| Numri i lëndës: | 2019:118412 |
| Datë: | 26.06.2019 |
| Numri i dokumentit: | 00377023 |

**P.nr.114/19**

**NË EMËR TË POPULLIT**

**GJYKATA THEMELORE NE PEJE DEGA I – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale kundër të pandehurit A Z nga fshati SH K.I, i akuzuar për vepër penale, “Lidhja e paautorizuar në shërbime” nga neni 321 të KPRK-së, duke vendosur sipas aktakuzës së Prokurorisë Themelore në Pejë –Departamenti për Krime të Përgjithshme, më PP.nr.973/19 të dt. 29.05.2019 në seancën publike të shqyrtimit fillestar të mbajtur me datë 17.06.2019, në praninë e Prokurorit të Shtetit Arben Hoti, dhe të pandehurit A Z. Gjykata publikisht të njëjtën ditë mori dhe shpalli ndërsa me dt. 26.06.2019 e përpiloj këtë:

# A K T GJ Y K I M

I pandehuri **A Z**, i lindur me dt. .. në fsh.SH, K. I , ku edhe banon, i biri i T dhe nënës A, e vajzërisë J, i martuar, baba i 4 fëmijëve, ka te kryer shkollën fillore, posedon letërnjoftim me nr...., i gjendjes së dobët ekonomike, Shqiptar, Shtetas i Republikës së Kosovës, gjendet në liri,

**ËSHTË FAJTOR**

**Për shkak se:**

Me parë e gjerë me datën 09.08.2017 në fsh.SH K. I pikërisht në shtëpinë e tij përmes përçueshmërisë, drejtpërdrejtë lidhet në përçuese të rrymës elektrike pa autorizimin e furnizuesit të autorizuar dhe atë kompanisë KEDS, në atë mënyrë qe pas kontrollit të bërë nga ana e komisionit e autorizuar të KEDS-it, është hasur pa njehsor elektrik të kyçur direkt ne rrjetin elektrik, me çka ne mënyrë të paautorizuar ka shpenzuar energjinë elektrike me pajisjet e cekura në procesverbalin nr.2354671, ku si pasoj e kësaj të dëmtuarës KEDS i ka shkaktuar dëmin në vlerë prej 156.30 euro,

-me çka ka kryer vepër penale , “lidhje e paautorizuar në shërbime” nga neni 321 të KPRK-së.

Andaj gjykata, duke vepruar në kuptim të nenit 7,8,9,10,17,21,45,46,49,50,51,73,74 dhe nenit 321 të KPRK, si dhe nenit 359, 360, 361, 365, 366,450,463 të KPPRK, të pandehurit i shqipton.

**DËNIM ME KUSHT**

**1.** Ashtu që të pandehurit A Z, gjykata i përcakton dënimin me burg **6(gjashtë) muaj** të cilin dënim i pandehuri nuk do ta vuaj nëse ne afate prej **l (një) viti nuk kryen** ndonjë vepër të re penale.

**2.** Si dhe gjykata të njëjtit ia përcakton edhe dënimin me gjobë në shumë prej **400(katërqind) euro**, të cilin dënim nuk do ta paguaj nëse brenda **1(një) viti nuk kryen** ndonjë vepër te re penale.

**3**.I pandehuri obligohet që në emër të shpenzimeve të procedurës penale gjykatës ti paguaj vetëm paushallin gjyqësor në shumën prej **30 (tridhjetë),** te gjitha këto ti paguaj në afat prej 15 ditësh nga dita e plotfuqishmërisë se këtij aktgjykimi

4**.**E dëmtuara Përfaqësuesi i autorizuar i KEDS –it, Distribucioni në Pejë, për realizimin e dëmit të shkaktuar udhëzohet në kontest civil.

**A r s y e t i m**

Prokuroria Themelore në Peje - Departamenti për Krime të Përgjithshme, ka ngrit aktakuzë,. PP.nr.973/19 të dt. 28.05.2019 ndaj te pandehurit A Z nga fsh. SH, K. I, i akuzuar për vepër penale, “Lidhja e paautorizuar në shërbime” nga neni 321 të KPRK-së.

Gjykata ka caktuar shqyrtimin fillestar me datë. 17.06.2019 në pranin e prokurorit të shteti Arben Hoti ,të pandehurit A Z, duke vepruar konform nenit 245 të KPPRK-së, në seancën fillestare nuk janë ftuar palët tjera.

Pas leximit të aktakuzës nga ana e prokurorit të shtetit në seancën e shqyrtimit fillestar, gjykata është e bindur se i pandehuri e ka kuptuar aktakuzën dhe te pandehurit i është dhënë mundësia që të deklarohet për pranimin ose mospranimin e fajësisë, ku i pandehuri është deklaruar fajtor lidhur me veprën penale me te cilën është akuzuar sipas akuzës, I pandehuri deklaron: Me vijë keq për rastin qe me ka ndodhur për shkak se jam i gjendjes tejetë të varfër pa as një të ardhur si dhe nga gjendja shëndetësore e dobët.

Lidhur me pranimin e fajësisë, Prokurori i Shtetit deklaroj se pajtohet me pranimin e fajësisë, i cili pranim është i vullnetshëm, ka mbështetje në provat që gjenden në shkresat e lëndës dhe është bërë konform dispozitave ligjore si dhe gjykata me rastin e shqiptimit të dënimit pranimin e fajësisë mund ta marrë si rrethanë lehtësuese.

Pas deklarimit të pandehurit dhe dëgjimin e mendimit te prokurorit, Gjykata konstatoj se i pandehuri pranon fajësinë ne mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë pranimit të fajësisë, si dhe te gjitha kërkesat nga neni 248 par. 1 te KPRK-së janë përmbushur, andaj gjykata aprovon deklarimin për pranimin e fajësisë nga ana e te pandehurit.

Duke pas parasysh se gjykata ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, atëherë ne ketë çështje penale nuk është zbatuar procedura e provave, gjykata duke vepruar në kuptim te nenit 248 par.4 të KPRK-së, ka vazhduar me shqiptimin e dënimit.

Me faktet e ofruara si dhe me pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është

përshkruar në dispozitiv të aktakuzës. Pa dyshim rrjedh se në veprimet e të pandehurit A Z, qëndrojnë të gjitha elementet e veprës penale “Lidhje e paautorizuar në shërbime” nga neni 321 të KPRK-së.

Sa i përket fajësisë gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit, pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 73 dhe 74 te KPRK-se. Kështu si rrethanë lehtësuese gjykata për të pandehurin vlerësoj faktin se i njëjti me pare kishte treguar sjellje korrekte dhe nuk kishte rënë asnjëherë në kundërshtim me ligjin. I pandehuri ka treguar sjellje korrekte gjate shqyrtimit fillestar dhe për me tepër ka pranuar fajësinë, pendohet dhe shpreh keqardhje për atë që ka ndodhur, jeton ne bashkësi familjare prej 6 anëtaresh dhe te ardhura sjelle nga bujqësia, i përket gjendjes se varfër ekonomike. Te gjitha këto rrethana kjo gjykatë i ka pranuar si rrethana lehtësuese në dobi te të pandehurit. Rrethana rënduese gjykata nuk gjeti.

Andaj, duke vlerësuar këto rrethana, Gjykata ne kuptim te nenit 73 dhe 74 te KPRK-se te pandehurin e gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 41 te KPRK-se.

Duke u bazuar në nenin 450 te KPPRK-se, gjykata ka përcaktuar vetëm paushallin gjyqësor në shumë prej **30 (tridhjetë)** euro, te gjitha këto ti paguaj në afat prej 15 ditësh nga dita e plotfuqishmërisë se këtij aktgjykimi.

Vendimi mbi udhëzimin e te dëmtuarit ne kontest civil është marrë konform nenit 463 par. l. dhe 2. te KPPRK-ës.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË DEGA I**

**DEPARTAMENTI I PERGJITHSHEM**

**P.nr.114/19 më datë 26.06.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Palët që në afatin ligjor kanë paralajmëruar ankesë kanë

të drejtë që ankesën ta bëjnë në afat prej 15 ditësh,

nga dita e marrjes së aktgjykimit. Ankesa i dërgohet

Gjykatës se Apelit ne Prishtine e përmes kësaj Gjykate .